Ο τουρκικός στρατός έκανε πραξικόπημα, την ώρα που δυνάμεις του έχουν καταλάβει αεροδρόμια, γέφυρες και το κτίριο της κρατικής τηλεόρασης. Τανκς έχουν διακόψει την κυκλοφορία στους δρόμους της Κωνσταντινούπολης, ενώ μαχητικά αεροσκάφη και ελικόπτερα ίπτανται πάνω από την τουρκική πρωτεύουσα.

ADVERTISING

Απαγόρευση κυκλοφορίας επιβλήθηκε σε όλη την επικράτεια της Τουρκίας, ενώ κλείνουν τα αεροδρόμια της χώρας, μετέδωσε το τουρκικό κρατικό τηλεοπτικό δίκτυο TRT.

Ο στρατός έχει καταλάβει το αεροδρόμιο Ατατούρκ στην Κωντσταντινούπολη και την κρατική τηλεόραση, ενώ επίσημη ανακοίνωση του τουρκικού στρατού αναφέρει, πως "ανέλαβε την εξουσία της χώρας, για να διατηρηθεί η δημοκρατική τάξη και να προστατευτούν τα ανθρώπινα δικαιώματα".

Εικόνες που μεταδίδουν τα διεθνή πρακτορεία, δείχνουν τανκς πάνω στις δύο γέφυρες του Βοσπόρου, από την Ασιατική προς την Ευρωπαϊκό πλευρά της Κωνσταντινούπολης, όπου έχει διακοπεί η κυκλοφορία.

Λίγο νωρίτερα, ο Τούρκος πρωθυπουργός, Γιλντιρίμ, ανακοίνωσε πως δυνάμεις του στρατού επιχείρησαν να πάρουν την εξουσία και πως θα γίνει, ό,τι είναι απαραίτητο, για να αποκατασταθεί η τάξη.

Σύμφωνα με αυτόπτη μάρτυρα, που επικαλείται το Reuters, πυροβολισμοί ακούστηκαν στην Άγκυρα.

Ο βουλευτής του Ρεπουμπλικανικού Λαϊκού Κόμματος Μαχμούτ Τανάλ σε μήνυμά του στο "twitter", ανέφερε ότι αεροσκάφη πετούν πάνω από την εθνοσυνέλευση κι ότι επικρατεί κατάσταση έκτακτης ανάγκης.